
专讘讬谞讜 讞谞谞讗诇

讘专"讛 讘讟诇讛 注讘讜讚讛 诪讗讘讜转讬谞讜 讘诪爪专讬诐 砖谞讗诪专 讘讜 讘讬讜住祝 讛住讬专讜转讬 诪住讘诇 砖讻诪讜. 讜讗讜拽讬诪谞讗 讻讬 讘专"讛 讬爪讗 讬讜住祝 诪讘讬转 讛讗住讜专讬谉 讜讻转讬讘 讘讗讘讜转 讜讛讜爪讗转讬 讗讜转诐 诪转讞转 住讘诇讜转 诪爪专讬诐 讜讙诪专 住讘讬诇讛 住讘讬诇讛. 



讜讗讝讚讜 专' 讗诇讬注讝专 讜专' 讬讛讜砖注 诇讟注诪讬讬讛讜 讚转谞讬讗 讘砖谞转 砖砖 诪讗讜转 砖谞讛 诇讞讬讬 谞讞 讘讞讚砖 讛砖谞讬 讘砖讘注讛 注砖专 讬讜诐 诇讞讚砖. 专' 讗诇讬注讝专 讗讜诪专 讗讜转讜 讛讬讜诐 讬"讝 讘诪专讞砖讜谉 讛讬讛 讻讜' 诪讚拽专讬 诇讬讛 讞讚砖 砖谞讬 诪讻诇诇 讚讘谞讬住谉 谞讘专讗 讛注讜诇诐. 讜讗拽砖讬谞谉 讛谞讬讞讗 诇专' 讬讛讜砖注 讗砖讻讞讬谞谉 谞讬住谉 讚讗拽专讬 专讗砖讜谉 诇讞讚砖讬诐 谞诪爪讗 讗讬讬专 砖谞讬 诇讞讚砖讬诐. 讗诇讗 诇专' 讗诇讬注讝专 讗诪专 诪专讞砖讜谉 诇诪讛 谞拽专讗 砖谞讬. 讜砖谞讬谞谉 砖谞讬 诇讚讬谉. 讚转谞谉 讘讚' 驻专拽讬诐 讛注讜诇诐 谞讬讚讜谉 讜讝讛 讗讞讚 诪讛谉. 讘专"讛 讻诇 讘讗讬 注讜诇诐 注讜讘专讬谉 诇驻谞讬讜 讻讘谞讬 诪专讜谉. 讻诇讜诪专 诪专讞砖讜谉 讛讜讗 砖谞讬 诇讞讚砖 砖谞讬讙诪专 注诇讬讛谉 讛讚讬谉.





专讬讟讘"讗

诇讬诇讛 讛诪砖讜诪专 讜讘讗 诪谉 讛诪讝讬拽讬谉. 诪讻讗谉 讗诪专讜 讘转讜住壮 讻讬 讻砖讞诇 驻住讞 讘讬讜诐 砖讘转 砖状抓 讛讬讜专讚 诇驻谞讬 讛转讬讘讛 注专讘讬转 讗讬谉 诇讜 诇讜诪专 讗讜转讛 讘专讻讛 诪注讬谉 讝壮 砖住讜讚专 讘诇讬诇讬 砖讘转讜转 讚讛讗 诪驻谞讬 讛诪讝讬拽讬谉 转拽谞讜讛讜 转讞讬诇讛 讜诇讬诇讛 讝讛 诪砖讜诪专 讜讘讗 诪谉 讛诪讝讬拽讬谉 讜讗注状讙 讚讗谞谉 讛砖转讗 诇讬转 诇谉 讞砖砖 诪讝讬拽讬谉 砖讛专讬 讘转讬 讻谞住讬讜转 砖诇谞讜 讘讬讬砖讜讘 讜讗诪专讬谞谉 诇讛 讘砖讗专 砖讘转讜转 讗驻状讛 讗谞讜 转讜驻住讬谉 诪谞讛讙 讗讘讜转讬谞讜 讜讻讚讗诪专讬谞谉 讙讘讬 拽讚讜砖 讚讗诪专讬谞谉 诇讛 讘讘讬 讻谞讬砖转讗 讜讗注状讙 讚诇讬讻讗 讗讜专讞讬谉 讚讗讻诇讬 讜砖转讬 讘讘讬 *[讻谞讬砖转讗] 讛讗 讻诇 讛讬讻讗 讚讗讬谞讛讜 诇讗 讛讜讛 讗诪专讬 讗谞谉 谞诪讬 诇讗 谞讬诪讗 讜讝讛讜 砖谞讛讙讜 砖诇讗 诇讜诪专 拽讚讜砖 讘讘讛讻状谞 讘诇讬诇讬 驻住讞讬诐 诪砖讜诐 讚讛讛讬讗 砖注转讗 讗驻讬诇讜 诇讚讬讚讛讜 诇讗 讗讻诇讬 讗讜专讞讬诐 讘讘讬 讻谞讬砖转讗 讗诇讗 讘讘转讬诐 讘诪住讘讛 讜讚专讱 讞讬专讜转 讻讚讗诪专讬谞谉 讛讗 诇讞诪讗 注谞讬讗 讜讻讜壮 讻诇 讚讻驻讬谉 讬讬转讬 讜讬讬讻讜诇:



讜讗讝讚讗 诇讟注诪讬讬讛讜 讚转谞讬讗 讜讻讜'. 讻诇 讛注谞讬谉 讛讝讛 诪驻讜专砖 讘讗专讜讻讛 讘驻专砖状讬:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜讗讝讚讜 讻讜' 砖"诪 讗讬谉 诪讜谞讬谉 讛讚讜专讜转 诪谞讬住谉 砖讗诐 讻讜' 砖讛专讬 讗讜转讜 讞讚砖 砖讘讬注讬 住讬讜谉 讛讬讛 讻讜' 注讻"诇 讗讬谉 讝讛 诪讚讜拽讚拽 讚转诇讗 讛转谞讬讗 讘讚诇讗 转谞讬讗 讚诪讬 讛讙讬讚 诇讜 讘驻砖讬讟讜转 讚讗讜转讜 讞讚砖 住讬讜谉 讛讜讗 讚讛讗 诇驻讜诐 住讘专讗 讚讛砖转讗 讚诪谞讬住谉 诪讜谞讬谉 讛讚讜专讜转 谞讬诪讗 讚讗讜转讜 讞讚砖 谞诪讬 讻住诇讬讜 讻讚住讘专 专"讬 讜讻谉 诪砖诪注 讙诐 诪转讞诇转 讚讘专讬讜 砖讻转讘 讚诪转砖专讬 诪转讞讬诇讬谉 砖谞讬 讛讚讜专讜转 诇驻讬讻讱 讛诪讘讜诇 注"讻 讻讜' 诪砖诪注 讚诇讗 驻住讬拽讗 诇讬讛 诇诪谞讜转 讛诪讘讜诇 诪转砖专讬 讗诇讗 诪讚诪讜谞讬谉 砖谞讜转 讛注讜诇诐 诪转砖专讬 讜讚讜"拽:


讘讗"讚 诇驻讬讻讱 谞讞讛 讘砖讘注讛 注砖专 讘住讬讜谉 讜诇专讘讬 讬讛讜砖注 讚讗诪专 讻讜' 讛讚"讗 砖谞讞讛 讘讜 讛转讬讘讛 讛讜讗 讻住诇讬讜 讜诇讗 讻讜' 讜讬砖 驻讜转专讬谉 讜讗讝讚讜 讻讜' 讜讛讜讬 诪专讞砖讜谉 砖谞讬 诇讞讚砖 砖讛转讞讬诇讛 讘讜 讻讜' 讚讗诇"讛 诇诪讗讬 拽专讬 诇讬讛 砖谞讬 讗诐 诇住讚专 讞讚砖讬诐 讻讜' 注讻"诇 拽"拽 诇驻讬专讜砖 讝讛 讚讗讻转讬 诪讗讬 拽讗诪专 讚专"讬 讗讝讬诇 诇讟注诪讬讛 讗讬诪讗 讚拽专讬 诇讬讛 砖谞讬 诇住讚专 讞讚砖讬诐 讜讚讜"拽:


讘讗"讚 讘砖转讬 砖注讜转 讗讞专讜谞讜转 讘诇讬诇讛 讜讻诇 讬讜诐 讛讜讗 砖讜拽注 讻讜' 注讻"诇 讻爪"诇 讜诪"砖 讛转讜住' 注诇 驻专砖"讬 讜讙专住转讜 讜讗讬谉 讛住讚专 讻谉 讻讜' 谞专讗讛 诇讬讬砖讘 讚讜讚讗讬 专砖"讬 谞诪讬 讻转讘 讛住讚专 讻谉 讗诇讗 讚专"诇 讻诪讜 砖讛讜讗 注讜诇讛 讘讘' 砖注讜转 讗讞专讜谞讜转 讘诇讬诇讛 讻谉 讛讜讗 砖讜拽注 讘讘' 砖注讜转 讗讞专讜谞讜转 诪谉 讛讬讜诐 讜诇讝讛 拽讗诪专 诇专"讬 讚讘讗讬讬专 讛讜讗 砖讜拽注 讘讬讜诐 讛讬讬谞讜 讘讘' 砖注讜转 讗讞专讜谞讜转 诪谉 讛讬讜诐 讜讘诪专讞砖讜谉 讛讜讗 注讜诇讛 讘讬讜诐 诇专"讗 讛讬讬谞讜 谞诪讬 讘讘' 砖注讜转 讗讞专讜谞讜转 诪谉 讛讬讜诐 讜讚讜"拽:


转讜住' 讘讚"讛 讬讜诐 砖诪讝诇 讻讜' 讞诇拽 讗讞讚 诪砖诇砖讬诐 讘砖注讛 讻讜' 注讻"诇 专"诇 讚诇讗讜 讘讻诇 讬讜诪讬 谞讬住谉 诪转讞讬诇 讟诇讛 转讞诇转 注诇讬讬转讜 讘讬讜诐 讚讛讬讬谞讜 专讗砖 讟诇讛 讗诇讗 讘专"讞 谞讬住谉 诪转讞讬诇 转讞诇转 注诇讬讬转讜 讘讬讜诐 讜讗讞"讻 讘讻诇 讬讜诐 诪讬诪讬 讛讞讚砖 讛讜讗 驻讜讞转 诪注诇讬讬转 专讗砖讜 讜转讞诇转讜 讘讬讜诐 讞诇拽 讗' 诪砖诇砖讬诐 砖讛讜讗 注讜诇讛 讘砖注讛 讗讞专讜谞讛 诪谉 讛诇讬诇讛 讻讬讚讜注 诇讞讻诪讬 转讻讜谞讛 砖讛讙诇讙诇 讛讬讜诪讬 讬砖 讘讜 砖"住 讞诇拽讬诐 砖诇砖讬诐 讞诇拽讬诐 诇砖诇砖讬诐 讬诪讬 讛讞讚砖 讜注讚"讝 讻转讘讜 讙"讻 诇拽诪谉 讜讻诇 讞讚砖 谞讬住谉 讟诇讛 注讜诇讛 诇讗讜专 讛讘讜拽专 讗讜 诪专讗砖讜 讻讜' 讜讚讜"拽:


讘讗"讚 讜诪驻爪讬 讘讬讜诪讬 讚转砖专讬 讻讜' 讜讙专住讬谞谉 讘住诪讜讱 讘砖诇诪讗 诇专' 讗诇讬注讝专 讛讬讬谞讜 讚砖讬谞讛 讗诇讗 诇专' 讬讛讜砖注 诪讗讬 砖讬谞讛 讻讜' 讻爪"诇 诪转"讬 讜讻谉 讛讜讗 讘拽讜谞讟专住 讘住讜祝 讛诪住讻转 讜拽"诇:





诪讛专砖"讗 - 讞讬讚讜砖讬 讗讙讚讜转

讘专"讛 讘讟诇讛 注讘讜讚讛 讻讜' 讜讻转讬讘 讛转诐 讛住讬专讜转讬 讙讜'. 驻专砖"讬 讘讬讜住祝 讻转讬讘 讘转专 注讚讜转 讘讬讛讜住祝 注讻"诇 诪砖诪注 诇讬' 讚讙诐 诇驻讬 讝讛 讛讚专砖 注诇 注讚讜转 讘讬讛讜住祝 拽讗讬 讚诇注讬诇 诪讬谞讬讛 讜诪讙"砖 讚住讘诇讜转 讬诇讬祝 诇讬讛 注讘讜讚转 讗讘讜转讬谞讜 诪注讘讜讚转 讬讜住祝 砖讘讟诇讛 讘专"讛 讜诇讜诇讬 驻讬专讜砖讜 谞专讗讛 讚讛讛讜讗 拽专讗 讚讛住讬专讜转讬 诪住讘诇 砖讻诪讜 讬诇讬祝 诇讬讛 诪讛讱 讙"砖 讚诇讗 诪讬讬专讬 讘讬讜住祝 讻驻砖讟讬讛 讗诇讗 讘讬砖专讗诇 讚诇讗 诪爪讬谞讜 讘讬讜住祝 砖注讘讚 注讘讜讚转 住讘诇讜转 讜讻诇 讛诪拽专讗讜转 砖讗讞专讬讜 讘讬砖专讗诇 诪砖转注讬 讘爪专讛 拽专讗转 讗注谞讱 讘住转专 专注诐 讜讙讜' 砖诪注 注诪讬 讜讙讜' 讜讻转讘讜 讛转讜住' 讘专"讛 讘讟诇讛 注讘讜讚讛 讻讜' 专"讬 诪讜讚讛 讘讝讛 讘专讜讘 住驻专讬诐 讜讗注"驻 砖讛转讞讬诇讜 讛诪讻讜转 诪谞讬住谉 讚诪砖驻讟 讛诪爪专讬诐 讬"讘 讞讚砖 讻讚转谞谉 讘注讚讬讜转 诪"诪 诇讗 驻住拽讛 注讘讜讚讛 注讚 转砖专讬 注讻"诇 讜注讬讬谉 讘驻讬专讜砖 讛专讗讘"讚 诇注讚讬讜转 讜讚讘专讬诐 讗诇讜 讗讬谞谉 住讜转专讬谉 诇讛讗 讚讗诪专讬谞谉 讘讘"专 讚讻诇 诪讻讛 讜诪讻讛 讛讬转讛 诪砖诪砖转 注诐 讛转专讗转讛 讞讚砖 讜讗"讻 诇讻诇 讬' 诪讻讜转 专拽 讬' 讞讚砖讬诐 讚讗讬讻讗 诇诪讬诪专 砖讛讬讜 讬诪讬诐 诪讜驻住拽讬诐 讘讬谞讬讛谉 讘诇讬 诪讻讛 讜讛转专讗讛 讻诇诇 讜诪砖驻讟 诪爪专讬诐 讬"讘 讞讚砖 讚拽讗诪专 讛讬讬谞讜 诪转讞诇转 诪讻讜转谉 讜讛转专讗转谉 讜拽"诇:


讜讻转讬讘 讛转诐 讬转拽注 讘砖讜驻专 讙讚讜诇 讻讜'. 讚讛砖讜驻专 诪讜专讛 注诇 讛讞讬专讜转 讜讛讙讗讜诇讛 讻注谞讬谉 讛讬讜讘诇 讜诇讻讱 讘专"讛 砖讛讜讗 讬讜诐 讛讞讬专讜转 诪讛砖讟谉 讻讚讗讬转讗 讘诪讚专砖讜转 讘诇注 讛诪讜转 讜讙讜' 讜讛讬讛 讘讬讜诐 讛讛讜讗 讬转拽注 讜讙讜' 讻讬 砖诪注 拽讜诇 砖讜驻专 讞讚讗 讝讬诪谞讗 讘讛讬诇 讻讜' 讜讛讜讗 讟注诐 讙诐 讻谉 砖讘讟诇讛 注讘讜讚讛 诪讗讘讜转讬谞讜 讘专"讛 讚讛砖讜驻专 诪讜专讛 注诇 讛讞讬专讜转:


诇讬诇讛 讛诪砖讜诪专 讻讜'. 讜谞专讗讛 讚讗住讬驻讗 讚拽专讗 拽住诪讬讱 讚讻转讬讘 诇讚讜专讜转 讚讛讬讬谞讜 诪砖砖转 讬诪讬 讘专讗砖讬转 诇讻诇 讚讜专 讜讚讜专 注讚 注讜诇诐 讜诪"讚 诇讬诇讛 讛诪砖讜诪专 诪谉 讛诪讝讬拽讬谉 诪驻讜专砖 讘驻' 注"驻 注"砖:


讜讗讝讚讜 诇讟注诪讬讬讛讜 讻讜' 讬"讝 讘讗讬讬专 讛讬讛 讬讜诐 砖诪讝诇 讻讬诪讛 讻讜'. 诪讛 砖讬砖 诇讚拽讚拽 讘讻诇 讝讛 讘驻专砖"讬 讜讘讚讘专讬 讛转讜住' 注讬讬谉 讘讞讚讜砖讬 讛诇讻讜转 讜讛专讗"诐 讝"诇 诇讗 讛讘讬讗 驻专砖"讬 讚住讜讙讬讬谉 讜讻转讘 讗讛讱 驻诇讜讙转讗 讚专"讗 讜专"讬 讗"诇 讚讟注诪讬讛 讚专"讗 讻讜' 讜讬"诪 讚讟注诪讬' 讚住"诇 讚讘转砖专讬 谞讘专讗 注讜诇诐 讜注"讻 砖讬讛讬讛 讙"讻 专讗砖 诇诪谞讬谉 砖谞讜转 注讜诇诐 讜砖谞讜转 讛讚讜专讜转 讜诇驻讬讻讱 讻讜' 讜砖讬讘讜砖 讛讜讗 讘讬讚诐 讻讜' 讜讛谞讻讜谉 讘注讬谞讬 砖专"讗 住讜讘专 砖诪谞讬谉 砖谞讜转 讚讜专讜转 诪转砖专讬 讜诇驻讬讻讱 驻讬' 讞讚砖 讛砖谞讬 讛讜讗 诪专讞砖讜谉 讜诪讗讬 砖谞讬 砖谞讬 诇讚讬谉 砖讗"转 砖讛讜讗 讗讬讬专 讜砖谞讬 诇讞讚砖讬诐 讛"诇 诇诪讻转讘 讜转谞讞 讛转讬讘讛 讘讗讞讚 讜砖砖 诪讗讜转 砖谞讛 讘讞讚砖 讛讝讛 砖讻讘专 谞讻谞住讛 砖谞讛 讛讗讞专转 讻讜' 注讻"诇 注"砖 讘讗讜专讱 讜诇驻讬专讜砖讜 诪住讘专讗 拽讗诪专 讚诪讜谞讬谉 砖谞讜转 注讜诇诐 诪转砖专讬 讘诇讗讜 讟注诪讗 讚诇注讬诇 讚讘转砖专讬 谞讘专讗 注讜诇诐 讗讘诇 诇讬砖谞讗 讚讗讝讚讜 诇讟注诪讬讬讛讜 诇讗 诪砖诪注 讻讚讘专讬讜 讚诪砖诪注 讚诪讛"讟 讚住"诇 谞诪讬 讚诪转砖专讬 诪讜谞讬谉 砖谞讜转 注讜诇诐 讜讻谉 诇专"讬 诪谞讬住谉 讜谞专讗讛 诇拽讬讬诐 驻讬' 讛讬"诪 讜讻谉 谞专讗讛 诪驻专砖"讬 砖讻转讘 讚诇专"讗 讚讘转砖专讬 谞讘专讗 注讜诇诐 讚诪转砖专讬 诪转讞讬诇讬谉 诪谞讬谉 砖谞讜转 讚讜专讜转 诇驻讬讻讱 诪讘讜诇 注"讻 讻讜' 讜诪讛 砖讛拽砖讛 讛专讗"诐 诇驻讬 讝讛 诪讚诇拽诪谉 砖讛专讬 讞讻诪讬 讬砖专讗诇 诪讜谞讬谉 诇诪讘讜诇 讻专"讗 讜诇转拽讜驻讜转 讻专"讬 讜驻专砖"讬 砖谞讜转 谞讞 讜讘专讬讗讜转 注讜诇诐 讻讜' 注"砖 诇讗讜 拽讜砖讬讗 讛讬讗 讗诇讗 讚转诇诪讜讚讗 讚讛讻讗 讚拽讗诪专 讜讗讝讚讜 诇讟注诪讬讬讛讜 诇讬转 诇讬讛 讛讗讬 住讘专讗 讗诇讗 讚讗诇讜 诇讗 讛讬转讛 讛讘专讬讗讛 讘转砖专讬 讗讬谉 住讘专讗 砖讬讛讬讜 砖谞讜转 讚讜专讜转 诪转砖专讬 讗诇讗 砖砖谞讜转 讚讜专讜转 讘讬谉 诇专"讗 讘讬谉 诇专"讬 谞诪砖讻讬谉 讗讞专 讛讘专讬讗讛 讜住讘专讗 讝讜 谞讝讻专转 讘驻专砖"讬 讘讻讜诇讛 住讜讙讬讬谉 讜讚讜"拽:





专砖"砖

专砖"讬 讚"讛 注讚讜转. 讘转专讬讛 讚讛讛讜讗 拽专讗 讚讻讬 讞讜拽 诇讬砖专讗诇 讻转讬讘. 讻爪"诇:



专砖"讬 讚"讛 讜讗讝讚讜. 讜讬砖 驻讜转专讬谉 讻讜'. 谞专讗讛 诪砖讜诐 讚讛讜讛 拽"诇 讚讘砖诇诪讗 诇专"讬 诪讜讻讞 讬驻讛 诪讛讗 讚拽讗诪专 讚诪讘讜诇 讘讗讬讬专 讬专讚 讚注"讻 住"诇 讚讘谞讬住谉 谞讛"注 讚讗讬 讘转砖专讬 讗"讻 讻讘专 谞转讞讚砖讛 讛砖谞讛 诪拽讜讚诐. 讗讘诇 诇专"讗 讗"诇 讚诇注讜诇诐 讘谞讬住谉 谞讘专讗 讜诪"诪 诇砖谞讬诐 诪讜谞讬诐 诪转砖专讬 讻讚住"诇 诇讞讻诪讬 讬砖专讗诇 诇拽诪谉 诇讻谉 驻转专讜 诪讛 砖驻转专讜 讜讘讝讛 谞讚讞讬转 拽讜砖讬讬转 讛诪讛专砖"讗 注"砖:



转讚"讛 讬讜诐. 讜砖讜讛讛 砖转讬 砖注讜转 注诐 讞诇拽 讗' 诪砖诇砖讬诐 讘砖讜讛. 讻"讛 讙讬专住转 讛专砖"讗 讗讘诇 驻讬专讜砖讜 讚讞讜拽. 讜诇"谞 诇驻专砖 讚讝讛 讬讚讜注 讘讞讻诪转 讛转讻讜谞讛 讚诪讝专讬讞讛 注讚 讝专讬讞讛 砖讛讜讗 讻"讚 砖注讜转 住讜讘讘 讙诇讙诇 讛诪讝诇讜转 讻讜诇讜 讜注讜讚 讞诇拽 讗' 诪砖诇砖讬诐 讘诪讝诇 诪讛 砖讛讞诪讛 讛讜诇讻转 讘讬讜诐 讗' 讘诪讛诇讻讛 讛注爪诪讬转 诪诪注专讘 诇诪讝专讞. 讜讗"讻 讘砖转讬 砖注讜转 注讜诇讛 诪讝诇 讗讞讚 砖诇诐 讜讞诇拽 讬"讘 诪讞诇拽 诇诪"讚 诪诪讝诇 讛砖谞讬 讜讝讛讜 砖讗诪专讜 讟诇讛 注讜诇讛 讻讜' 讜砖讜讛讛 讘' 砖注讜转 (专"诇 诪讝诇 讟诇讛) 注诐 注讜讚 讞诇拽 (专"诇 讞诇拽 讬"讘) 诪讗讞讚 诪砖诇砖讬诐 讘砖讜讛. 讜谞"诇 讚爪"诇 讘砖讜专 转讞转 讘砖讜讛 讻讬 讛讛"讗 讜讛专讬"砖 拽专讜讘讬诐 诪讗讚 诇讛转讞诇祝 讘讟注讜转:



讘讗"讚 讜讗诪专 讘驻' 讛专讜讗讛 讚讻讬诪讛 讝谞讘 讟诇讛. 注诪砖"讻 讘诪"专 讘诪讚讘专 驻"讬 讗讜转 诇' 讘诪"拽 讘住"讚:





讘谉 讬讛讜讬讚注

讘旨职专止讗砖讈 讛址砖旨讈指谞指讛 讘旨指讟职诇指讛 注植讘讜止讚指讛 诪值讗植讘讜止转值讬谞讜旨 讘旨职诪执爪职专址讬执诐 诪职谞指讗 诇指谉? 讗址转职讬指讗 (砖诪讜转 讜, 讜) '住职讘执讬诇指讛' '住职讘执讬诇指讛' (转讛诇讬诐 驻讗, 讝). 讗址转职讬指讗 '住职讘执讬诇指讛' '住职讘执讬诇指讛' 诪执讬旨讜止住值祝 谞专讗讛 诇讬 讘住"讚 诇讻讱 讻转讬讘 (转讛诇讬诐 注讝, 讟讝) '讙指旨讗址诇职转指旨 讘执旨讝职专讜止注址 注址诪侄旨讱指 讘职旨谞值讬 讬址注植拽止讘 讜职讬讜止住值祝 住侄诇指讛' 砖讘讞讜讚砖 砖讙讗诇转 讗转 讬讜住祝 诪讘讬转 讛讗住讜专讬谉 讘讜 讙讗诇转 讘谞讬 讬注拽讘 诪注讘讜讚讛 砖诇 诪爪专讬诐 讜讗诪专 讘执旨讝职专讜止注址 注诇 讞讜讚砖 转砖专讬 讻讬 砖诪讜 诪讜专讛 注诇 讚讬谉 砖讛讜讗 注诇 住讜讚 转砖专"拽 砖讛诐 讚讬谉 讻谞讜讚注 讜住转诐 讝专讜注 讛讜讗 砖诪讗诇 砖讛讜讗 讙讘讜专讛 讜讚讬谉.



讜旨讘职转执砖讈职专值讬 注植转执讬讚执讬谉 诇执讙旨指讗值诇, 诪职谞指讗 诇指谉? 讗址转职讬指讗 (转讛诇讬诐 驻讗, 讚) '砖讈讜止驻指专' '砖讈讜止驻指专' (讬砖注讬讛讜 讻讝, 讬讙). 讛拽砖讛 讛讙讗讜谉 '讟讜专讬 讗讘谉' 讛讗 转谞讬讗 讘注讬专讜讘讬谉 (注讬专讜讘讬谉 诪讙.) '讛专讬谞讬 谞讝讬专 讘讬讜诐 砖讘谉 讚讜讚 讘讗 诪讜转专 讘砖讘转讜转 讜讬诪讬诐 讟讜讘讬诐 诇砖转讜转 讬讬谉 讜讗住讜专 讘讬诪讬 讛讞讜诇' 讜讗诪讗讬 讗住讜专 讻诇 讬诪讬 讛讞讜诇, 讗讬 诇专讘讬 讗诇讬注讝专 诇讗 讬讛讬讛 讗住讜专 讗诇讗 讘转砖专讬, 讜讗讬 诇专讘讬 讬讛讜砖注 讘谞讬住谉 讘诇讘讚? 讜转讬专抓 讚砖谞讬 拽爪讬谉 讛讜讜 讻讚讗讬转讗 讘住谞讛讚专讬谉 (住谞讛讚专讬谉 爪讞.) 讝讻讜 讗植讞执讬砖侄讈谞指旨讛 诇讗 讝讻讜 讘职旨注执转指旨讛旨 (讬砖注讬讛讜 住, 讻讘) 讜专讘讬 讗诇讬注讝专 讜专讘讬 讬讛讜砖注 讗讬讬专讬 讘拽抓 砖诇 讘职旨注执转指旨讛旨 诇诪专 讘转砖专讬 讜诇诪专 讘谞讬住谉, 讗讘诇 砖诇 讗植讞执讬砖侄讈谞指旨讛 讗讬谉 诇讜 讝诪谉 拽讘讜注 讗诇讗 讻诇 讬讜诪讗 讝诪谞讬讛 讛讜讗 讜讻讚讗诪专 (砖诐) 诪砖讬讞 诇专讘讬 讬讛讜砖注 讘谉 诇讜讬 '讛址讬旨讜止诐' 讗执诐 讘职旨拽止诇讜止 转执砖职讈诪指注讜旨 (转讛诇讬诐 爪讛, 讝) 注讚 讻讗谉 讚讘专讬讜.
讜注讜讚 谞专讗讛 诇讬 讘住"讚 讚专讘讬 讗诇讬注讝专 讜专讘讬 讬讛讜砖注 诇讗 讗讬讬专讬 讘讘讬讗转 诪砖讬讞 讘谉 讚讜讚 讗诇讗 讘拽讘讜抓 讙诇讬讜转 砖讝讛 讬讛讬讛 讗讞专 讘讬讗转 讛诪砖讬讞 讘讘"讗 [讘诪讛专讛 讘讬诪讬谞讜 讗诪谉] 讚讛讻讬 诪砖诪注 诪拽专讗 讚诪讬讬转讬 诪讬谞讬讛 讜讛讜讗 驻住讜拽 (讬砖注讬讛讜 讻讝, 讬讙) 讜职讛指讬指讛 讘址旨讬旨讜止诐 讛址讛讜旨讗 讬执转指旨拽址注 讘职旨砖讈讜止驻指专 讙指旨讚讜止诇 讜旨讘指讗讜旨 讛指讗止讘职讚执讬诐 讘职旨讗侄专侄抓 讗址砖旨讈讜旨专 讜讻讜' 讜讻谉 专讘讬 讬讛讜砖注 讚讬诇讬祝 '诇址讬职诇指讛 讛址诪职砖讈只诪旨指专 诇侄注指转执讬讚 诇指讘讜止讗' 讙诐 讻谉 讗讬讬专讬 注诇 讙讗讜诇讛 讚拽讬讘讜抓 讙诇讬讜转 砖讬讛讬讜 讬讜爪讗讬谉 诪讞讜抓 诇讗专抓 诇讘讗 诇讗专抓 讬砖专讗诇 讚讜诪讬讗 讚诇讬诇 讬爪讬讗转诐 诪讗专抓 诪爪专讬诐 讜讝讛 诪讜讻专讞 谞诪讬 诪讙诪专讗 讚诇拽诪谉 讚祝 诇"讗 注砖专 诪住注讜转 讜讻讜' 讜诪爪驻讜专讬 诇讟讘专讬讛 讜讗诪专 专讘讬 讬讜讞谞谉 讜诪砖诐 注转讬讚讬谉 诇讛讙讗诇 讜讻谉 讻转讘 讛专诪讘"诐 讝"诇 (讘驻讬"讚 诪讛诇讻讜转 住谞讛讚专讬谉) 讬注讜讬谉 砖诐. 讜讗诐 讻谉 诪诇讱 讛诪砖讬讞 讬转讙诇讛 转讞诇讛 讘诪拽讜诐 讬讚讜注 讘讟讘专讬讛 讜讗讞专 讻讱 转转驻砖讟 诪诇讻讜转讜 讜谞讚专 讛谞讝讬专讜转 讬讞讜诇 注诇 讬讜诐 砖讬转讙诇讛 讘讜 讘讟讘专讬讛 讗讱 专讘讬 讗诇讬注讝专 讜专讘讬 讬讛讜砖注 诇讗 诪砖转注讜 注诇 讬讜诐 讘讬讗转讜 诪诪砖 砖讛讜讗 讬讜诐 讙诇讜讬讜 讘讟讘专讬讛.





驻谞讬 讬讛讜砖注

讘讗"讚 转讬诪讗 讚讻诇 讛谞讬 讚住"诇 讘转砖专讬 讛讜讛 讛讬讗讱 诪拽讬讬诐 拽专讗 讚诇诪讜注讚 讛讝讛 讘砖谞讛 讛讗讞专转 讻讜' 讜讗讜诪专 专"转 讚讛谞讬 讚讗诪专讬 讘转砖专讬 住"诇 讻专讘讬 讬讛讜砖注 讚讘谞讬住谉 谞讘专讗 讛注讜诇诐 注讻"诇. 砖诪注转讬 诪拽砖讬诐 讛讗 讘砖诪注转讬谉 讗诪专讬谞谉 诇讛讚讬讗 讚专"讗 讙讜驻讗 讚住"诇 讘转砖专讬 谞讘专讗 讛注讜诇诐 谞诪讬 住讘专 讘驻住讞 谞讜诇讚 讬爪讞拽 讜谞驻讬拽 诇讬讛 诪讛讗讬 拽专讗 讚诇诪讜注讚 讗砖讜讘 讚拽讗讬 讘讞讙. 讜讗"讻 诇讚讬讚讬讛 讛拽讜砖讬讗 讘诪拽讜诪讛 拽专讗 讚诇砖谞讛 讛讗讞专转 诪讗讬 注讘讬讚 诇讬讛 讚讛讬讗讱 讗驻砖专 砖谞爪讟讜讛 讘驻住讞 讜诇讗 谞讬诪讜诇 注讚 讬讜讛"讻 讜讗驻砖专 讚诇讗 诪砖诪注 诇讛讜 诇讛转讜住驻转 讛讗讬 讛讻专讬讞讗 讚讛讗讬 讚驻讬专拽讬 讚专"讗 专"讗 讙讜驻讗 拽讗诪专 诇讛 讗诇讗 转谞讗 讗讞专讬谞讗 讜讗诇讬讘讗 讚讛讗讬 转谞讗 诇讞讜讚 讜讗诇讬讘讗 讚专讘讬 讞诪讗 讘驻专拽 讛驻讜注诇讬诐 讚讗诪专 砖诇讬砖讬 诇诪讬诇转讜 讛讬转讛 讘砖讜专转 讛诪诇讗讻讬诐 讜讗讬转 诇讬讛 谞诪讬 注"讻 住讜讙讬讗 讚讛讻讗 讚拽讗讬 讘讞讙 诇讻讱 讛讜爪专讻讜 诇驻专砖 讚住讘专讬 讘谞讬住谉 谞讘专讗 讛注讜诇诐 讗讘诇 专"讗 讙讜驻讗 讚住讘专 讘转砖专讬 谞讘专讗 讛注讜诇诐 讜住讘专 谞诪讬 讘驻住讞 谞讜诇讚 讬爪讞拽 讛讬讬谞讜 诪砖讜诐 讚住"诇 讚讘驻住讞 谞爪讟讜讛 注诇 讛诪讬诇讛. 讜讛讬讬谞讜 拽专讗 讚诇砖谞讛 讛讗讞专转 讜讘讜 讘讬讜诐 诪诇. 讗讘诇 讘砖讜专转 讛诪诇讗讻讬诐 注"讻 讛讬讛 讘驻住讞 砖讗讞专讬讜 讚讛讻讬 诪砖诪注 诇讬讛 拽专讗 讚诇诪讜注讚 讗砖讜讘 砖讗诪专讜 讛诪诇讗讻讬诐 讚讛讬讬谞讜 诪讜注讚 专讗砖讜谉 讜诇讬转 诇讬讛 诇专"讗 讚讘讬讜诐 砖诇讬砖讬 诇诪讬诇转讜 讛讬讛 讻谉 谞"诇 谞讻讜谉:





注专讜讱 诇谞专

讘讙诪专讗 讘专"讛 讘讟诇讛 注讘讜讚讛 诪讗讘讜转讬谞讜: 讘讛诪砖讱 讛驻住讜拽讬诐 注"驻 讚专砖讛 讝讜 讬"诇 讚讛讗讞讚 谞诪砖讱 诪讛讗讞专 讚专"讛 讛讜讗 讬讜诐 诪砖驻讟 诇讗诇讛讬 讬注拽讘 讝讛 注讚讜转 讘讬讛讜住祝 砖诪讜 砖谞驻拽讚 诪讛拽讘"讛 讘讬讜诐 讝讛 讜讛谞住 讛讙讚讜诇 讘讬讜诐 讝讛 砖讛讜讗 诇注讚讜转 讛砖讙讞转 讛拽讘"讛 诇讬专讗讬讜 讛讜讗 诪讛 砖讗诪专 讬讜住祝 砖驻转 诇讗 讬讚注转讬 讗砖诪注 讻讚讗诪专讬谞谉 讘住讜讟讛 (驻"讚) 砖讗诪专讜 注讘讚讬 驻专注讛 讗诇讬讜 注讘讚 砖谞诪讻专 讘注砖专讬诐 讻住祝 讗转讛 诪诪诇讬讱 注诇讬谞讜 讜讛砖讬讘 驻专注讛 砖专讗讜讬 诇讻讱 砖讬讜讚注 注' 诇砖讜谞讜转 讜专爪讜 诇讘讞讜谉 讗讜转讜 诇诪讞专 谞注砖讛 谞住 砖诇诪讚讜 讙讘专讬讗诇 注' 诇砖讜谞讜转 讘诇讬诇讛 讗讞讚 讜讗讬谉 诇讱 谞住 讙讚讜诇 诪讝讛 砖讗讬谉 诇转诇讜转 讘砖讜诐 讗讜驻谉 讘讟讘注 讜讝讛 讙专诐 砖讙诐 驻专注讛 讛讜爪专讱 诇讜诪专 讻谉 砖驻转 诇讗 讬讚注转讬 讗砖诪注 讚砖诪讬注讛 讬砖 诇讜 讘' 驻讬专讜砖讬诐 砖诪讬注转 讗讜讝谉 讜讛讘谞转 讛砖讻诇 讬讜住祝 讗诪专 讗砖诪注 讘诇砖讜谉 讛讘谞讛 讜驻专注讛 讗诪专 讘诇砖讜谉 砖诪讬注转 讗讜讝谉 讻讚讗讬转讗 砖诐 砖讛讬讛 讞讜拽 讘诪爪专讬诐 砖诇讗 讬诪诇讜讱 讘诪爪专讬诐 诪讬 砖诇讗 讬讜讚注 注' 诇砖讜谉 讜驻专注讛 诇讗 讬讚注 诇讛"拽 讜谞转讬讬专' 砖诇讗 讬注讘讬专讜讛讜 讛诪爪专讬讬诐 诪诪诇讻讜转 讜讛砖讘讬注 讗转 讬讜住祝 砖诇讗 讬讙诇讛, 讜诪讝讛 诪讜讘谉 砖讛讬讛 讻"讻 诪讻谞讬注 注爪诪讜 谞讙讚 讬讜住祝 注讚 砖讗诪专 诇讜 专拽 讛讻住讗 讗讙讚诇 诪诪讱 讜讛讬讬谞讜 诪驻谞讬 砖讛讬讛 诪转讬讬专讗 砖讬讙诇讛 讬讜住祝 砖诇讗 讛讙讜谉 诇诪诇讻讜转 讜讬注讘讬专讜讛讜 讜讝讛 讛讬讛 讛讻诇 讘讛砖讙讞讛 诪讛拽讘"讛 砖讝讛 讙专诐 砖讗诪专 讛拽讘"讛 讛住讬专讜转讬 诪住讘诇 砖讻诪讜 砖诪爪讗谞讜 讻砖专讜爪讛 讛拽讘"讛 讘注讜讛"讝 诇讛讻谞讬注 讗讜诪讛 转讞转 讬砖专讗诇 诪讻谞讬注 讗讜转诐 讘转讞诇讛 转讞转 爪讚讬拽 砖讙讚讜诇 讝讻讜转讜 讜讗讝 讬讛讬讛 诪讜讻谞注讬诐 讙诐 诇讗讬谞诐 专讗讜讬讬诐 诇讝讛 讜讻谉 讛讬讛 讘讛诪谉 砖讟专诐 注诇讛 诇讙讚讜诇讛 谞诪讻专 诇诪专讚讻讬 讘驻转 诇讞诐 注讚 砖讗诪专 诇讜 诪专讚讻讬 专砖注 注讘讚 诇诪讬 讜谞讻住讬诐 诇诪讬 讻讚讗讬转讗 讘诪讙讬诇讛 (讚祝 讟"讝) 讜讛谞讛 诪爪讚 讛讚讬谉 诇讗 讛讬讜 讬砖专讗诇 注讚讬讬谉 专讗讜讬讬谉 诇讛讙讗诇 诪注讘讚讜转 诪爪专讬诐 砖讛拽讘"讛 讙讝专 注诇讬讛诐 注讘讚讜转 讚' 诪讗讜转 砖谞讛 讻讚讻转讬讘 讜注讘讚讜诐 讜注谞讜 讗讜转诐 讚' 诪讗讜转 砖谞讛 讜诇讗 谞砖转注讘讚讜 专拽 专讚"讜 讜讛讬' 诇砖专 诪爪专讬诐 转讘讬注讛 注"讝 讗讻谉 拽讬讬"诇 讗讬谉 注讘讚 拽讜谞讛 注讘讚 讜注"讬 砖谞注砖讜 讻诇 诪爪专讬诐 注讘讚讬诐 诇讬讜住祝 诇讗 讬讻诇讜 诇讛讬讜转 讗讚讜谞讬诐 诇讬砖专讗诇 诇讛讬讜转诐 诇讛诐 讻讚讬谉 注讘讚讬诐. 讜诪讛 砖谞注砖讜 注讘讚讬诐 诇讬讜住祝 砖讛注讘讬专 讗讜转诐 诇注专讬诐 诇讛讻谞讬注 讗讜转诐 转讞转 讬讚讜 讜驻专注讛 注爪诪讜 讛讻谞讬注 讗讜转诐 转讞转 讬讜住祝 砖讗诪专 诇讻讜 讗诇 讬讜住祝 讻诇 讗砖专 讬讗诪专 诇讻诐 转注砖讜 讝讛 谞讙专诐 诪诪讛 砖讛讜爪专讱 驻专注讛 诇讜诪专 砖驻转 诇讗 讬讚注转讬 讗砖诪注 砖砖诪注 诇讛"拽 诪驻讬 讬讜住祝 讜诇讗 讛讘讬谉 讗讜转讜 讜讝讛 讛诪砖讱 讛驻住讜拽讬诐 注"讬 砖专"讛 讛讜讗 讬讜诐 诪砖驻讟 诇讗诇讛讬 讬注拽讘 讛讜爪讬讗 诇讗讜专 诪砖驻讟 讬讜住祝 诇讛讜爪讬讗讜 诪讘讬转 讛讗住讜专讬诐 讜诪讝讛 谞讙专诐 砖讗诪专 讬讜住祝 砖驻转 诇讗 讬讚注转讬 讗砖诪注 砖诇诪讚 砖讘注讬诐 诇砖讜谞讜转 诇讛讬讜转 专讗讜讬 诇诪讜砖诇 讘诪爪专讬诐 讜诪讝讛 谞讙专诐 砖讛讜爪专讱 讙诐 驻专注讛 诇讜诪专 讻谉 砖驻转 诇讗 讬讚注转讬 讗砖诪注 讜诪讝讛 谞讙专诐 砖讛讜讗 讘注爪诪讜 讛诪砖讬诇 诇讬讜住祝 讜讛讻谞讬注 诪爪专讬诐 转讞转 讬讚讜 诇讛讬讜转 诇讜 注讘讚讬诐 讜注诇 讬讚讬 讝讛 注诇 驻讬 讚讬谉 讜诪砖驻讟 讗诪专 讛拽讘"讛 讛住讬专讜转讬 诪住讘诇 砖讻诪讜 诇讙讗讜诇 讬砖专讗诇 讗讞专 专讚"讜 砖谞讬诐:



讗转讬讗 砖讜驻专 砖讜驻专: 拽"拽 讜诇讙诪讜专 砖讜驻专 砖讜驻专 诪讜讬讛讬 拽讜诇 讛砖讜驻专 讘诪"转 砖讛讜讗 住讬讜谉 讜注讚讬祝 砖讛讜讗 拽专讗 讚转讜专讛 讜讬"诇 讚讬诇讬祝 转拽讬注转 砖讜驻专 诪转拽讬注转 砖讜驻专 讜讘砖讜驻专 砖诇 诪"转 诇讗 讻转讬讘 诇砖讜谉 转拽讬注讛 讗讜 讬"诇 讚注讚讬祝 诇讬诇讬祝 诪转拽注讜 讘讞讜讚砖 砖讜驻专 讚讻转讬讘 诪砖驻讟 诇讗诇讛讬 讬注拽讘 讜讙诐 讛讙讗讜诇讛 讘讗 注"讬 诪砖驻讟 讻讬 讬讚讬谉 讛' 注诪讜 讜注诇 注讘讚讬讜 讬转谞讞诐:



讘谞讬住谉 注转讬讚讬谉 诇讙讗讜诇: 讛讟"讗 讛拽砖讛 诪诪讛 讚讗诪专讬谞谉 讘注专讜讘讬谉 (讚祝 诪"讙) 讛专讬谞讬 谞讝讬专 讘讬讜诐 砖讘谉 讚讜讚 讘讗 诪讜转专 诇砖转讜转 讘砖讜讬"讟 讗讘诇 讘讬诪讬 讛讞讜诇 诇讗 讜讗诪讗讬 讗住讜专 讘讻诇 讛砖谞讛 诇讗 讬讛讬讛 讗住讜专 专拽 讘转砖专讬 诇专"讗 讜讘谞讬住谉 诇专' 讬讛讜砖注. 讜诇注谞"讚 讬"诇 讚讙讗讜诇讛 讜讘讬讗转 讛诪砖讬讞 转专讬 诪讬诇讬 谞讬谞讛讜 讚讻谉 诪讜讻讞 讘诪讙讬诇讛 (讚祝 讬"讝) 诪住讚专 讘专讻讜转 砖诪讜"注 讚讗诪专讬谞谉 砖诐 讜讻讬讜谉 砖谞转拽讘爪讜 讙诇讬讜转 谞注砖讛 讚讬谉 讜讻讜'. 讜讛讬讻谉 诪转专讜诪诐 拽专谞诐 讘讬专讜砖诇讬诐 讜讻讬讜谉 砖谞讘谞讬转 讬专讜砖诇讬诐 讘讗 讚讜讚 讜讻讜' 注"砖. 讛专讬 砖拽讬讘讜抓 讙诇讬讜转 拽讜讚诐 诇讘讬讗转 讚讜讚. 讗讻谉 诇驻"讝 讻砖"讻 砖讬拽砖讛 诇诪讛 讬讗住专 讛谞讝讬专 讗诐 注讚讬讬谉 诇讗 谞转拽讘爪讜 讙诇讬讜转 讜讘诇讗"讛 拽砖讛 讻讬讜谉 讚讗诪专讬谞谉 (砖诐) 讘砖讘讬注讬转 注转讬讚讬谉 诇讬讙讗诇 讘诪讜爪讗讬 砖讘讬注讬转 讘谉 讚讜讚 讘讗 讗"讻 诇讗 讬讗住专 讘讬讬谉 专拽 讘诪讜爪讗讬 砖讘讬注讬转. 讗诪谞诐 讘讝讜讛专 驻' 砖诪讜转 谞专讗讛 诇讛讬驻讱 砖讬转讙诇讛 诪砖讬讞 注讜讚 讘讟专诐 谞讙讗诇讜 讬砖专讗诇 讜诪讝讛 谞专讗讛 砖讗讬谉 诪讘讜专专 诇谞讜 诪讛 注谞讬谉 讛讙讗讜诇讛 砖注诇讬讛 驻诇讬讙讬 专"讗 讜专"讬 诪转讬 转讛讬讛 讜讛讜讗 讛拽抓 砖注诇讬讜 谞讗诪专 讛诇讗 讛讜讗 讻诪讜住 注诪讚讬:



讘专砖"讬 讚"讛 讜讗讝讚讜. 谞诪爪讗 讻诇讬诐 讘讗讞讚 讘住讬讜谉: 驻讬' 注"讬 砖讬讜诐 砖讬专讚 讛诪讘讜诇 讗讬谞讜 诪谉 讛诪谞讬谉 讜讛讞讚砖讬诐 讗讞讚 诪诇讗 讜讗讞讚 讞住专 讻诪砖"讻 专砖"讬 讘讞讜诪砖:



讘讗"讚. 讘讗讞讚 讘住讬讜谉: 讛诪讛专砖"讗 讻转讘 讚讗讬谉 讝讛 诪讚讜拽讚拽 讚讛讗讬讱 诪讜讻讞 诪讝讛 讚诪转讞讬诇 诇诪谞讜转 讛砖谞讛 诪转砖专讬 讚诇诪讗 诪谞讬住谉 讜讘讗诪转 讞讚砖 讛砖讘讬注讬 讻住诇讬讜 讛讬讛 讻诪讜 讚住"诇 专' 讬讛讜砖注. 讜注讜讚 讚诪转讞诇转 讚讘专讬 专砖"讬 谞专讗讛 讚诇讗 驻住讬拽讗 诇讬讛 诇讛讜讻讬讞 诪讝讛 讚诪谞讬谉 讛砖谞讬诐 诪转砖专讬 注"砖. 讜诇注谞"讚 讗讬谉 讻讜讜谞转 专砖"讬 诇讛讜讻讬讞 诪讝讛 讚转砖专讬 专"讛 砖诇讗 讘讗 专拽 诇驻专砖 诪讛 讚拽讗诪专 讜讗讝讚讜 诇讟注诪讬讬讛讜 讜诇讝讛 拽讗诪专 讻讬讜谉 讚讘住讚专 注讜诇诐 拽讗诪专 专"讗 讚讞讜讚砖 讛砖讘讬注讬 住讬讜谉 讛讬讛 诇讻谉 讗讝讚讗 讘讝讛 诇讟注诪讬讛 讚专拽 专"讗 讬讻讜诇 诇讜诪专 讻谉 讻讬讜谉 讚住"诇 讚讘转砖专讬 谞讘专讗 讛注讜诇诐 讜诪谞讬谉 讛砖谞讬诐 诪转砖专讬 讚讗讬 诇讗 讛讜讛 讗讝讬诇 诇讟注诪讬讛 讜讛"诇 住"诇 讘谞讬住谉 诪转讞讬诇 诪谞讬谉 讛砖谞讬诐 讛讬讛 爪专讬讱 诇讻转讜讘 讘讗讞转 讜砖砖 诪讗讜转 砖谞讛 诇讞讜讚砖 讛砖讘讬注讬 讜讻谉 诇专' 讬讛讜砖注 讗讬 诇讗 讛讜讬 住"诇 讘谞讬住谉 谞讘专讗 讛注讜诇诐 诇讗 讛讬讛 讬讻讜诇 诇讜诪专 讚讞讜讚砖 讛砖讘讬注讬 讻住诇讬讜 讛讜讬 讜诇讻谉 拽讗诪专 讜讗讝讚讜 诇讟注诪讬讬讛讜:

